**Informácie k výberovému prijímaciemu konaniu na pozíciu MESTSKÝ POLICAJT – PRIAMY VÝKON SLUŽBY**

**s termínom nástupu: september 2019**

Mesto NÁMESTOVO vyhlasuje výberové konanie na voľné pracovné miesto na pracovnej pozícii: Príslušník Mestskej polície – člen hliadky.

Platí do zmazania oznamu!

**Informácie o pracovnom mieste**

Miesto práce: Mestská polícia, Cyrila a Metoda 329/6,  029 01 Námestovo

Ponúkaný mesačný plat (brutto): od 678 – do 750 Eur

Po absolvovaní odbornej prípravy a praktickom zaškolení plus osobné ohodnotenie v zmysle zákona č. 553/2003 Z. z. o odmeňovaní zamestnancov pri výkone práce vo verejnom záujme v znení neskorších predpisov.

Druh pracovného pomeru:

Plný úväzok v zmysle zákona č. 552/2003 Z .z. o výkone práce vo verejnom záujme v znení neskorších predpisov v znení neskorších predpisov a zákona č. 564/1991 Z. z. o obecnej polícii v znení neskorších zmien a doplnkov.

* pracovná zmluva sa uzatvára na dobu určitú na 1 rok s možnosťou jej predĺženia na dobu neurčitú
* Počet obsadzovaných miest: 1

**Iné výhody:**

* práca v stabilnej organizácii
* možnosti ďalšieho vzdelávania a osobnostného rozvoja
* doplnkové dôchodkové poistenie
* stravné lístky
* bezplatné zabezpečenie odbornej prípravy a získanie zbrojného preukazu
* príplatky za nočnú prácu, za prácu počas víkendu alebo sviatku a príplatok za zmennosť
* náhradné voľno za prácu nadčas
* odmeny za mimoriadne pracovné úlohy a služobné zákroky
* poistenie príslušníka mestskej polície

**Náplň práce, informácie o pracovnom mieste:**

* Zabezpečuje verejný poriadok v meste, spolupôsobí pri ochrane jeho obyvateľov a iných osôb v meste pred ohrozením ich života a zdravia,
* dbá o ochranu životného prostredia v meste,
* dbá o dodržiavanie poriadku, čistoty a hygieny v uliciach, iných verejných priestranstvách a verejne prístupných miestach,
* vykonáva všeobecne záväzné nariadenia obce, uznesenia mestského zastupiteľstva a rozhodnutia primátora,
* objasňuje priestupky,
* plní úlohy na úseku prevencie
* plní ďalšie úlohy vyplývajúce so zákona o obecnej polícii.

**Požiadavky na zamestnanca:**

Minimálne požadované vzdelanie, kvalifikačné predpoklady:

* úplné stredné vzdelanie s maturitou,
* odborná spôsobilosť príslušníka obecnej polície získaná zmysle § 25 zákona č. 564/1991 Z. z. o obecnej polícii v znení neskorších zmien a doplnkov – je výhodou

Znalosti: Prehľad platných právnych predpisov vzťahujúcich sa na činnosť mestskej polície a samosprávy a to najmä:

* zákon č. 564/1991 Zb. o obecnej polícii v znení neskorších predpisov
* zákon č. 369/1990 Zb. o obecnom zriadení v znení neskorších predpisov
* zákon č. 372/1990 Zb. o priestupkoch v znení neskorších predpisov
* VZN mesta Námestovo

Počítačové znalosti – používateľ:

* Microsoft Excel – užívateľská úroveň
* Microsoft Word – užívateľská úroveň

Vodičský preukaz skupiny B

Plavec

**Skúsenosti:**

* prax v odbore je výhodou

Iné kritériá a požiadavky:

* starší ako 21 rokov
* bezúhonnosť
* zdravotná, telesná a duševná spôsobilosť na výkon funkcie
* komunikačné schopnosti
* ochota spolupracovať v tíme
* zodpovednosť a samostatnosť
* flexibilita
* vysoká miera tolerancie voči stresu
* práca na zmeny

**Informácie o výberovom konaní**

Výberové konanie bude pozostávať z  osobného pohovoru

Predpokladaný termín nástupu: September 2019

K žiadosti je potrebné pripojiť:

* overená fotokópia dokladu o najvyššom dosiahnutom vzdelaní
* profesijný štruktúrovaný životopis (vhodná forma europass)
* motivačný list (s uvedenými kontaktnými údajmi e-mail a číslo telefónu)
* údaje potrebné na vyžiadanie výpisu z registra trestov v zmysle § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov:
	+ meno, priezvisko, rodné priezvisko, pôvodné meno alebo priezvisko, ak došlo k zmene mena alebo zmene priezviska, prípadne prezývku osoby, ktorej sa žiadosť týka
	+ dátum narodenia, rodné číslo, miesto a okres narodenia, adresu trvalého pobytu a u osoby narodenej v cudzine aj štát narodenia
	+ štátne občianstvo
	+ pohlavie
	+ meno, priezvisko a rodné priezvisko rodičov
* písomný súhlas na spracovanie osobných údajov pre potreby výberového konania  v zmysle zákona č.18/2018  Z. z. o ochrane osobných údajov.
* čestné vyhlásenie o tom, že:
	+ všetky údaje uvádzané v žiadosti, doklade o dosiahnutom vzdelaní a v životopise sú pravdivé;
	+ uchádzač je zdravotne spôsobilý na vykonávanie činností spojených s pracovným miestom;
	+ uchádzač je spôsobilý na právne úkony v plnom rozsahu;
	+ uchádzač ovláda štátny jazyk SR (slovenský jazyk).

Iné vítané doklady alebo odbornosti:

* Zbrojný preukaz typu na držanie zbrane a streliva pre výkon povolania, zamestnania alebo oprávnenia je výhodou
* osvedčenie o odbornej spôsobilosti pre výkon plnenia úloh mestského policajta

**Podmienkou prijatia je:**

* splnenie požiadaviek
* včasné doručenie žiadosti
* úspešné absolvovanie ústneho pohovoru,
* úspešné absolvovanie fyzických testov\*
* úspešné absolvovanie diktátu zo slovenského jazyka

\* beh na 100 m, kľuky za 30 s., sed-ľah za 2 min., 12 minútový beh, plávanie 200 m

Prijímacie výberové konanie pozostáva z písomného testu zameraného na slovenský jazyk, zo všeobecných vedomostí a pohovoru. Súčasťou prijímacieho výberového konania môžu byť aj testy fyzickej zdatnosti, ktoré sú zamerané na silu, vytrvalosť a obratnosť. Po úspešnom absolvovaní prijímacieho konania je uchádzač bez odbornej spôsobilosti zaradený do kurzu odbornej spôsobilosti príslušníka obecnej polície, uchádzač s odbornou spôsobilosťou, priamo do výkonu.

Odborná spôsobilosť príslušníka obecnej polície sa získava absolvovaním odbornej prípravy príslušníkov obecnej polície v trvaní 420 vyučovacích hodín (cca tri mesiace) a úspešným vykonaním skúšky odbornej spôsobilosti pred odbornou komisiou Policajného zboru SR podľa NV SR č. 590/2009 Z. z. o skúškach odbornej spôsobilosti príslušníkov obecnej polície a o odbornej príprave príslušníkov obecnej polície v znení a doplnení neskorších predpisov. Náklady spojené s odbornou prípravou, vykonaním skúšky odbornej spôsobilosti, cestovným a ubytovaním hradí mesto – mestská polícia. (Pri rozviazaní pracovného pomeru do dvoch rokov budú príslušníkovi MsP vynaložené náklady na odbornú prípravu zosobnené.) Odbornú prípravu realizuje Mestská polícia v  Nitre. Po získaní odbornej spôsobilosti musí príslušník požiadať o vydanie zbrojného preukazu skupiny „C“ v zmysle zák. č. 190/2006 Z.z. o strelných zbraniach a strelive v znení neskorších predpisov na miestne a vecne príslušnom útvare Policajného zboru. Počas obdobia v odbornej príprave je frekventant odbornej prípravy zaradený v 4. platovej triede (zák. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov. Bod 15. samospráva 04. platová trieda). Po úspešnom vykonaní skúšky a zaradení do výkonu služby je príslušník preradený do 5. platovej triedy.

V prípade, že vás pracovná ponuka zaujala a spĺňate vyššie uvedené požiadavky, doručte svoju žiadosť o účasť na výberovom konaní spolu s požadovanými dokladmi najneskôr do 15.08.2019 na adresu: Mestský úrad, Podateľňa, Cyrila a Metoda 329/6,  029 01 Námestovo, Zn.: „Výberové konanie Príslušník MsP Námestovo“ alebo e-mailom na: marcela.kurtulikova@namestovo.sk